google/wiki40b huggingface dataset:
World Trade Center Doha

World Trade Center Doha er et senter for verdenshandel langs Corniche i West Bay i Qatars hovedstad Doha. Senterets hovedbygning er 141,10 meter høy og har 51 etasjer. Den ble påbegynt i 2010 og sto ferdig i 2013. På toppen har den en rund, iøynefallende plattform som lyses opp i skiftende farger når det er mørkt.
Erik Fossum

Utmerkelser

For sin innsats for oppbyggingen av Brønnøysundregistrene er Fossum utnevnt til St. Olavs Orden -Ridder av 1. klasse. For sin innsats med å etablere og utvikle Altinn fikk han Rosings hederspris i 2016.
Erytritol

Erytritol er en sukkeralkohol (polyol) som forekommer naturlig i noen frukter og fermenterte matvarer. Den har ca. 70% av sukkerets søtsmak, påvirker ikke blodsukkernivået og inneholder 0 kcal per gram. Erytritol fremstilles gjennom fermentering av glukose.
Las Piñas

Las Piñas (offisielt City of Las Piñas) er en by på øya Luzon i Filippinene. Den ligger i Metro Manila og har 588 894 innbyggere (2015).
Byen er inndelt i 20 smådistrikt, barangayer, hvorav samtlige er klassifiserte som tettstedsdistrikt.
I San Jose Church i Las Piñas finnes verdens eneste orgel av bambus, bygd 1816-1824.
Bonus

Bonus refererer vanligvis til en ekstra utbetaling av overskudd for eksempel til arbeidstakere, aksjeeiere eller forsikringstakere. I arbeidsliv er bonus tillegg i lønn som ofte ikke er knyttet til bestemte arbeidsoppgaver, og der utbetalingene kommer ujevnt med hensyn til perioden de er opptjent i eller gjelder for. 
I kjøretøy- og bilforsikring kan bonus bety premiering for skadefri kjøring.
I kortspill er bonus ekstrapoeng for vunnet spill.
Ifølge Statistisk sentralbyrås definisjon omfatter bonus provisjon, overskuddsdeling, produksjonstillegg, gratialer og tantieme, og gis som et beregnet gjennomsnitt per måned for perioden fra og med 4. kvartal året før til tellingstidspunktet.
Ordet bonus stammer fra latin, adjektivet god, egentlig «god, nyttig; rettskaffen; pålitelig; tapper; vennlig».
Emil Svensk

Karriere

Emil Svensk var en svært lovende orienteringsløper som junior. Hans ble juniorverdensmester i 2013 da han tok gull på mellomdistanse under Junior-VM i tsjekkiske Hradec Králové. I samme mesterskap tok han sølvmedalje på stafetten sammen med Anton Johansson og Jens Wängdahl. Som senior har Svensk markert seg først og fremst på sprint. Han ble svensk mester i sprint i 2015. Under VM på hjemmebane i Strömstad-Tanum oppnådde han 10.-plass på sprint. Fra og med 2017-sesongen er Emil Svensk en del av det svenske landslaget.
Under VM i orientering 2018 løp Emil Svensk på det svenske laget som ble verdensmestere i sprintstafett. Svensk løp andre etappe på vinnerlaget som ellers bestod av Tove Alexandersson, Jonas Leandersson og Karolin Ohlsson.
Geohowdenius

Utseende

Middelsstore (11 - 20 millimeter), svarte tordivler uten horn. Oversiden kan ha metallisk glans, eller være matt svart. Pronotum har grov punktering på sidene, men er blankt og glatt i midten. Dekkvingene har fine punktstriper eller bare rader av punkter.

Utbredelse

Slekten er utbredt i Nord-Amerika (østlige og sentrale USA).
Bilsport

Bilsport er en motorsport der det brukes biler til å kappkjøre på ulike vis.
Bilsport er internasjonalt organisert gjennom Det internasjonale bilsportforbundet (FIA).

Historie

Det gikk ikke lang tid etter at den bensindrevne bilen var utviklet før det ble satt i gang konkurranser der det ble kappkjørt med bil. Da hadde det allerede vært konkurrert med biler dratt av hester en stund. Det første billøpet som ble lyst ut fant sted den 28. april 1887 mellom Pont de Neuilly og Bois de Boulogne (2 km), og ble arrangert av sjefredaktøren for Le Vélocipède, Monsieur Fossier. Løpet ble vunnet av den eneste deltakeren, Georges Bouton, i en bil han hadde bygd sammen med Jules-Albert de Dion. Den 22. juli 1894 ble så den første virkelige konkurransen med flere deltakere arrangert av tidsskriftet Le Petit Journal, dette gikk mellom Paris og Rouen. Igjen var Albert de Dion først i Rouen med sin bil, men en Panhard et Levassor ble vinner etter at andre forhold var tatt med.
Shanghaigruppen

Shanghaigruppen (ШОС, fra russisk Шанха́йская организа́ция сотру́дничества, kinesisk: 上海合作组织/上海合作組織, pinyin: Shànghǎi Hézuò Zǔzhī, forkortelse 上合组织, Shàng Hé Zǔzhī) er en mellomstatlig organisasjon som ble grunnlagt 14. juni 2001 av lederne i Folkerepublikken Kina, Russland, Kasakhstan, Kirgisistan, Tadsjikistan og Usbekistan. De fem første landene var medlemmer i organisasjonen «Shanghai Five», opprettet i Shanghai i 1996. 
Gruppen fikk nytt navn etter at Usbekistan ble medlem i 2001. Hovedoppgaven for organisasjonen er regional sikkerhet, med fokus på kampen mot terrorisme, separatisme og ekstremisme, men den fremmer også kulturelt og økonomisk samarbeide. 
Hovedsetet er i Beijing.
Mange har sett på SCO som en motvekt mot USAs økende innflytelse i Sentral-Asia . Organisasjonens betydning avhenger av at Russland og Kina har felles interesser og at de sentralasiatiske landene slutter opp. Frem til 2004-05 balanserte de mindre landene vestlige og østlige interesser mot hverandre, blant annet lot Kirgisistan og Usbekistan USA etablere flybaser etter terrorangrepet 11. september 2001.

Andre søkerland

USA søkte om obervatørstatus, men dette ble avslått i 2005. I 2007 søkte Hviterussland om observatørstatus (med Kasakhstans støtte). Russland har imidlertid uttalt at landet neppe ville få observatørstatus siden Hviterussland i sin helhet ligger i Europa.
Mon Plaisir

Mon Plaisir er en lysthuspaviljong i Fjellveien, nord for Muleelven, i Sandviken i Bergen. Som en del av parkanlegget til lyststedet Christinegård ble paviljongen oppført av Michael D. Prahl rundt 1836. Trebygningen er formet som et lite romersk tempel med joniske søyler. Den franske teksten «MON PLAISIR» er påmalt tempelfrontens frise og betyr min glede. Mon Plaisir er også på folkemunne kalt "Syningen".
Utsiktspaviljongen ble fredet i 1927 og eies i dag av Bergen kommune.
Fyrskipet

Fyrskipet (tysk: Das Feuerschiff) er en novelle skrevet av Siegfried Lenz i 1960. Boken ble utgitt på norsk i 1976.
Boka ble filmatisert som Das Feuerschiff i 1963 og som The Lightship 1985. Førstnevnte er tysk, mens sistnevnte er en amerikansk produksjon med Robert Duvall og Klaus Maria Brandauer.

Handlingen

Et gammelt fyrskip har ligget for anker i Østersjøen i ni år. Det er et reservefyrskip fra krigens dager som skal advare mot minesperringer og sandbanker. Nå er minefeltene ryddet og farvannet regnes som ufarlig. Skipet skal derfor inndras. En morgen får bestningen øye på en båt som holder på å drive til havs.  Mannskapet redder de skibbrudne ombord. De fremmede viser seg å være forbrytere på flukt og forsøker å tvinge kapteinen til å bringe dem i sikkerhet, men han nekter å flytte skipet fra dets posisjon. Situasjonen blir stadig mer tilspisset og en konfrontasjon er uunngåelig.
Kleopatra I Syra

Biografi

I 197 f.Kr. hadde Antiokos III erobret en rekke byer i Anatolia som tidligere hadde vært kontrollert av det ptolemeiske kongedømme i Egypt. Romerne støttet egyptiske interesser, ettersom Roma var avhengig av import av egyptisk korn, da de forhandlet med selevkidekongen i Lysimakia i 196 f.Kr. Som svar på det romerske presset sa Antiokos III seg villig til å inngå fred med Ptolemaios V og forsegle fredsavtalen ved å la sin datter Kleopatra gifte seg med ham. De ble forlovet i 195 f.Kr. og bryllupet skjedde i 193 f.Kr. i Rafia. På den tiden var Ptolemaios V rundt 16 år og Kleopatra I Syra var rundt 10 år gammel. Senere kom ptolemeiske konger til å argumentere at Kleopatra I hadde mottatt Koilesyria som medgift og derfor tilhørte dette området Egypt. Det er ikke klart om dette var tilfellet, men i praksis forble Koilesyria i besatt av Selevkideriket etter slaget ved Paneion i 198 f.Kr.
Hennes epitet Syra har sin årsak at i Alexandria ble Kleopatra I kalt for «syreren». Som en del av den ptolemeiske kulten ble hun æret sammen med sin ektemann som Theoi Epifaneis. På linje med oldtidens egyptiske tradisjon ble hun også gitt tilnavnet adelfe (= søster) av Ptolemaios V (mange av ptolemeiske dronningene var faktisk søstre av kongene). Et prestemøte som ble holdt i Memfis i 185 f.Kr. overførte alle æresbevisninger som Ptolemaios V hadde mottatt i 196 f.Kr. til hans hustru. Dette er bevitnet på Rosettasteinen.
I 187 f.Kr. ble Kleopatra utnevnt til vesir og ved hennes ektemanns død i 180 f.Kr. styrte hun på vegne av sin unge sønn Ptolemaios VI. Hun var den første dronning som ble enehersker av Egypt. Dette kan bli fastslått fra dateringsuttrykk på papyrus skrevet i årene fra 179 f.Kr. til 176 f.Kr. da Kleopatra ble kalt for Thea Epifanes, og hennes navn er skrevet før hennes sønn. Hun preget også egne mynter som også hadde hennes navn før hennes sønn.
Den 22. juni 2010 avdekket arkeologer en gullmynt som bar hennes bilde ved Kedesj i oldtidens Israel ikke langt fra grensen til dagens Libanon. Det er den tyngste (28 gram) og mest verdifulle gullmynt som noen gang er funnet i Israel.
Rett før sin død hadde Ptolemaios V Epifanes planlagt å starte en krig mot Selevkideriket, men da Kleopatra I ble enehersker avsluttet hun øyeblikkelig alle krigsforberedelser rettet mot hennes bror Selevkos IV Filopator. Kleopatra I døde en gang rundt 176 f.Kr.
Hakadals verk

Hakadals Verk er et tidligere jernverk i Hakadal i Nittedal kommune. Det kan ha vært Norges eldste jernverk; trolig lå det et jernverk på stedet så tidlig som på 1400-tallet.
Verket ligger ved Hakadalselva, nordvest for Hakadal kirke. Det het opprinnelig Hadelands jernverk, og ble startet omkring 1550. Jernverket fikk i starten malm fra nærområdet, denne malmen ble brutt ut fra åsene i Hakadal og Gjerdrum. Frem til den ble nedlagt i 1814 var Dalsgruva i Gjerdrum verkets viktigste gruve i lokalområdet. Det ble også hentet malm fra Grua på Hadeland. Etter en tid begynte man å hente malm fra Sørlandet med skip til Vækerø. Derfra ble malmen transportert med hest og vogn via Maridalen og Nordmarka. Senere kom det i familien Robsahms eie. I 1798 kjøpte Bernt Anker verket, i 1820 gikk det over til Peder Anker, og ved dennes død tilfalt det svigersønnen grev Herman Wedel-Jarlsberg. Verket ble nedlagt i 1869. 
I nyere tid (1996) er det få spor igjen av selv jernverksdriften, men hovedbygningen fra 1700-tallet står fortsatt tilnærmet intakt. Også verkets arbeiderboliger finnes fortsatt, og på Nes gård står skolebygningen som ble bygget for arbeidernes barn på 1840-tallet. Dette var den første faste skolen i bygda.

Henrik Wergeland

Etter sin Hadelandsreise ønsket Henrik Wergeland å overnatte på Hakadals verk, men ble avvist av den svenske forvalter Widerberg, som i Hassel-Nødder kalles Gästström. Wergeland ble først vist inn, men da forvalteren fikk vite hvem han var, måtte han forlate huset.

Navneformer

Det forekommer flere navneformer for Hakadals verk, slik at det er vanskelig å fastslå ett riktig navn. Dels skrives det som Hakadal verk, en form som har økende oppslutning bl.a. i lokalmiljøet; dels forekommer begge disse variantene med stor V i Verk. Vi har valgt å bruke den navneformen som er anbefalt av Statens kartverk som normerende myndighet.
Omaniidae

Utseende

Små (1 – 2 mm) teger, mørke eller blåaktige. Fasettøynene er svært store og utstående, punktøynene er flate. Hodet har en markert "hals". Pronotum er rektangulært, mye bredere enn langt. De mangler bakvinger og kan følgelig ikke fly. Bakbeina er tilpasset for hopping.

Levevis

Omaniidae lever i fjæra. De leter etter bytte mellom alger ved fjære sjø, når sjøen flør, gjemmer de seg i sprekker i fjellet og puster trolig i luftbobler som er fanget i sprekkene. De lever trolig av små virvelløse dyr som finnes i fjæra, for eksempel spretthaler, midder, isopoder og biller i familien Ptiliidae.
Rhiziner

Rhiziner er festetråder på undersiden av lav som fester lavens plantelegeme, thallus, til underlaget. Rhiziner er tynne hyfer eller hyfetråder (en cellerekke) som vokser ut fra underbarken på laven og inn i substratet – det som laven vokser på. Rhizinene har imidlertid ingen aktiv nærings- eller vannoppsamlende funksjon, som roten hos karplanter.
Lanao del Sur

Politisk inndeling

Lanao del Sur er delt i 1 "city" (bykommune) og 38 "municipalities" (landkommuner).
Tegnets forsvarere

Tegnets forsvarere er en fantasytrilogi for ungdom skrevet av den norske forfatteren og designeren Kristian Kapelrud (født 1972).
Bøkene handler om forfatteren Louis Mackenzie og om den fantasiverdenen han skriver og lever seg inn i. I landet Alfabeta-Nia er en dyp sannhet blitt avslørt for folket, nemlig at livet deres består av bokstaver og ord. Men er de i stand til å håndtere en slik kunnskap? Snart blir de splittet i synet på om det finnes en forfatter bak setningene, noe som fører til stor strid. Handlingen i bøkene foregår på flere plan. I den ene virkeligheten løses konflikter med penn; i den andre løses de med sverd.
De tre bøkene representerer begynnelsen, midten og slutten av det lange forfatterskapet til Louis Mackenzie. I Den første boken, I begynnelsen var tegnet, er han 17 år, og handlingen foregår under den andre verdenskrig. I den siste boken nærmer han seg 80 år og skal avslutte livsverket sitt.
Institut für Museumskunde

Institut für Museumsforschung (IfM, institutt for museumsvitenskap) er et tysk forsknings- og dokumentasjonssenter for museumsvesen og museologi med sete i Berlin-Dahlem.
Institut für Museumsforschung tilhører Staatliche Museen zu Berlin, en organisasjon underlagt Stiftung Preußischer Kulturbesitz.
Sportsklubben Brann i 1990

Sportsklubben Brann i 1990 inneholder samtlige spillere, tabell og kamper som Sportsklubben Brann spilte i fotballsesongen 1990.
Buch von den natürlichen Dingen

Buch von den natürlichen Dingen eller Das Buch der Natur er en bok og encyklopedi skrevet av tyskeren Konrad av Megenberg (1309-1374) som behandler naturlære. Boken ble skrevet 1349–1350 og er den første på tysk forfattede og utgitte naturvitenskapelige avhandling. Delvis er den imidlertid en oversettelse av Thomas av Cantimprés Liber de natura rerum (skrevet ca. 1225-1241), men inneholder eget materiale. 
Den ble trykket i stort opplag i Augsburg i 1475. I moderne utgave har den 488 sider.
Aegus (Gnaphaegus) perforatus

Utseende

En liten til middelsstor (15-25 millimeter), avlang, matt gulbrun hjortebille. Kroppen er tett kledt med lyst brunlige, matte skjell. Hannens kjever er forstørrede, nokså lange og rette, påfallende asymmetriske med den ene tydelig lengre enn den andre. Pannen er bredt innbuktet, met et langt, spisst framspring i midten. Pronotum er nesten rektangulært med rette sidekanter, bakhjørnene nær rettvinklede. Dekkvingene har ingen påfallende punktstriper.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt i Vest-Malaysia, på Borneo og Sumatra.
Flattunga

Flattunga er en liten istunge som stikker ut i sjøen mellom Tottsukiodden og Observasjonsberget ved vestenden av Kronprins Olav Kyst i Dronning Maud Land i Antarktis. Den ble kartlagt av norske kartografer fra flyfoto tatt under Thorshavn-ekspedisjonene i 1936–37, og navngitt av dem.
Flattunga skiller Kronprins Olav Kyst i nordøst fra Sôyakysten i sør.
Lommedalsbussen

Lommedalsbussen AS ble startet 11. juli 1923 av gårdbruker Gunder Krydsby i Lommedalen på oppdrag for Lommedalens vel. Den trafikkerte først til fra Lommedalen til Sandvika, senere til Oslo. Etter hvert utvidet med ny rute Oslo - Økri, senere forlenget til Rykkinn. Endeholdeplassen i Lommedalen var lenge Guriby bru, men forlenget til Bykrysset.
Lommedalsbussen var i Krydsby-familiens eie frem til 1990-tallet da den ble kjøpt opp av Bærums Forenede Bilruter (BFB), og senere overtatt av Norgesbuss.
Selskapets første "buss" var en ombygget lastebil med plass til 15 - 16 passasjerer i to langsgående trebenker.
Lommedalsbussen hadde stor vekst utover fra 1960-tallet. Det skyldtes først og fremst stor boligbygging i selskapets ruteområde. På 1970-tallet ble det også opprettet egen turbilavdeling og selskapets turbusser kunne påtreffes både i Norge og en rekke land i Europa. I flere år hadde Lommedalsbussen fast kjøring mellom Oslo og Warszava.
Statistikken fra 1978 illustrerer omfanget av selskapets virksomhet: Antall helårs ansatte 59, 41 personbusser og sju andre kjøretøyer.
1. desember 1992 ble selskapets aksjer overtatt av Bærums Forenede Bilruter AS.
Kjersti Berge

Annet

Berge er gift og har to barn. Er i dag prosjektleder for Fargespill, et flerkulturelt kunstnerisk prosjekt med basis i miljøet på Nygård skole.
Cartwrightia

Utseende

Små (3 - 4 millimeter), avlange, rødbrunlige gjødselbiller, kroppen delvis med silkeaktig bestøvning. Hodet er stort og bredt med ganske små fasettøyne, foran litt innbuktet. Pronotum er stort, mye bredere enn hodet og litt bredere enn dekkvingene, bredest foran, med to store, femkantede groper i midten foran, en midtfure i den bakerste halvdelen og et par skrå furer som går innover mot midten bak de femkantede gropene. Dekkvingene er nesten jevnbrede og hver dekkvinge har tre skarpe lengderibber. Beina er ganske slanke.

Levevis

Billene har blitt funnet sammen med bladskjærermaur (Atta spp.) og kommer av og til til lys om natten.

Utbredelse

Slekten er utbredt i Mellom-Amerika og det nordlige Sør-Amerika.
Østfold Distriktslag for Idrett

Østfold Distriktslag for Idrett (stiftet 27. april 1919) var et organisasjonsledd under Norges Landsforbund for Idrett 
og et fellesorgan for idrett i Østfold i perioden 1919-1940.
Østfold Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Østfold Arbeideridrettskrets til Østfold Idrettskrets.
Norges landbruksminister

Norges landbruksminister er medlem av Norges regjering og sjef for Landbruks- og matdepartementet. Landbruksministerens offisielle tittel er, som de øvrige regjeringsmedlemmene, statsråd, til forskjell fra statsministeren og utenriksministeren, som tituleres minister. Landbruksdepartementet ble opprettet den 1. april 1900, og skiftet navn til Landbruks- og matdepartementet den 1. oktober 2004.
Landbruksminister siden 22. januar 2019 er Olaug Bollestad (KrF). Hun er den 53. individuelle landbruksminister (ikke medregnet de fire ministrene innsatt av okkupasjonsstyret under den andre verdenskrig), og Kristelig Folkepartis andre landbruksminister. Arbeiderpartiet har hatt 16 landbruksministre, Senterpartiet og Venstre har hatt 11 hver, Høyre har hatt seks, Frisinnede Venstre og Fremskrittspartiet har hatt tre hver, og Moderate Venstre har hatt én, mens én var partiuavhengig.
Lysfelle

Bekjemping av insekter

Lysfeller, som er kombinert med elektrisk strøm som forbrenner dyr, er vanlig brukt på steder der insekter ikke er ønsket. Som spisesteder, kjøkken og i fjøs. Disse fellene dreper alle dyr som flyr inn i dem. 
Et bedre moderne alternativ til lysfeller med strøm er lysfeller som benytter seg av limplater. Disse bekjemper alle slags fluer uavhengig av størrelse. Det er mer hygenisk og har lettere vedlikehold, da en kan skifte ut limplaten med en ny.
Cheyne Rahme

Idrettskarriere

Rahme deltok ved junior-VM i friidrett 2008, der han kom på 11.-plass i finalen, med 5,00 meter. Året etter vant han stavsprang ved Juniorafrikamesterskapet i friidrett 2009, der han vant gull, og ved Samveldelekene 2010 kom han på 4.-plass. 
Han vant Afrikamesterskapet i friidrett 2014, med ny mesterskapsrekord på 5,41 meter, foran Mohamed Amine Romdhana og Mouhcine Cheaouri. Samme år representerte han Afrika ved Verdenscupen i friidrett 2014 i Marrakech, der han kom på 6.-plass.
Team Liquid

Team Liquid er en profesjonell e-sportorganisasjon grunnlagt av Victor Goossens og Jay Hoogeveen i 2000 som en nyhetsside som fokuserte på StarCraft. Da StarCraft II: Wings of Liberty ble lansert, byttet gruppen fokus og utvidet til et sponsorlag for profesjonelle spillere.
Studentforeningen Trondheim Økonomiske Høgskole

Studentforeningen Trondheim Økonomiske Høgskole (STØH) er studentforeningen ved NTNU Handelshøyskolen. (Tidligere TØH). Foreningen har en medlemsmasse på omtrent 700 studenter, hvorav rundt 300 er aktive i daglige aktiviteter.
STØH ble stiftet ved skolens grunnleggelse i 1967, da med kun ett utvalg, fagutvalget. STØH består av et kjernestyre og 14 underutvalg som fremmer både det sosiale og det faglige miljøet på skolen. 
STØH møter nye studenter fra første skoledag gjennom fadderordeningen. I 2016 ble det for første gang arrangert en egen fadderuke for studentene ved NTNU Handelshøyskolen, kalt STØHfadderuka. Året igjennom har STØH arrangement som Karrieredagen, Vinterkonferansen, Handelshøyskolerevyen, tur til Åre og Vinterball.
Ishockey-EM 1929

Format og regler

I den første runden ble 8 lag fordelt på 3 grupper – to grupper med tre lag og en gruppe med to lag. Det beste laget fra hver gruppe avanserte til semifinalen, mens nummer to i hver gruppe skulle spille en mellomrunde om den siste semifinaleplassen. Finalerunden besto av to semifinalekamper, en bronsefinale og en finale.
I 1920 valgte LIHG å ta i bruk de canadiske reglene for alle VM- og OL-kamper. Hvert lag skulle ha i alt 6 spillere på isen: tre løpere (venstre ving, senter og høyre ving), to backer og en målvakt. Siden 1928 hadde spilletiden vært tre perioder à 15 minutters effektiv tid. Ved uavgjort etter ordinær tid skulle kampen forlenges med minimum én obligatorisk overtidsperiode á 10 minutter (altså uten sudden death) og maksimum tre overtidsperioden. Hvis ingen av lagene ledet etter 30 minutters overtid endte kampen uavgjort.
Muir Woods nasjonalmonument

Muir Woods National Monument er et lite naturvernområde på Mount Tamalpais i det sørvestlige Marin County, California. Det er en del av Golden Gate National Recreation Area, og ligger 19 km nord for San Francisco. Den omfatter 224 hektar med kystsequoia («redwood», Sequoia sempervirens).

Geografi

Skogen har urskogspreg. Fordi den ligger nær Stillehavet blir skogen regelmessig innhyllet i tåke, luftfuktigheten er høy, og planter vokser frodig. 
Temperaturen er kjølig året rundt med gjennomsnittlig temperatur om dagen mellom 4° til 21°C. Nedbøren er kraftig i løpet av vinteren, men sommeren er nesten helt tørre med unntak av tåken som absorberes av trærne. Årlig nedbør i parken varierer fra 1 000 mm i nedre delen av dalen til 1 200 mm høyere oppe i fjellsidene.

Historie

Etterhvert som redwoodskogene ble utsatt for systematisk skogsdrift, var det bare lommer av urørt skog igjen. Politikeren William Kent og hans kone Elizabeth Thacher Kent kjøpte  240 hektar land fra Tamalpais Land and Water Company for 45 000 dollar i den hensikt å bevare redwood-skogen og fjellet ovenfor.
I 1907 bygde et vannverk i nærheten av Sausalito en dam i Redwood Creek. Da Kent oppdaget dette kom han med innsigelser og vannverket truet med ekspropriasjon og trakk ham til retten for å presse prosjektet igjennom. Kent trakk seg og overførte 119 hektar av redwood-skogen til den fødrale regjering og unngikk på den måte en lokal rettssak.
Den 9. januar 1908 erklærte president Theodore Roosevelt stedet som et National Monument og foreslo at det skulle kalles Kent 
Monument. Kent ba om at det skulle kalles opp etter naturforskeren John Muir, som sto bak etableringen av USAs nasjonalparksystem. 
I 1937, da Golden Gate Bridge ble bygget ble besøkstallet til parken tredoblet til 180 000. Muir Woods er en av de turist-attraksjoner i San Francisco Bay Area som trekker flest besøkende. I 2005 var besøkstallet kommet opp i 776 000
Carminda

Utseende

Middelsstore, brune sommerfugler. Bakvingens ytterkant er bølgete. Forvingens underside er brungul, uten eller med en ganske liten øyeflekk. Bakvingens underside er brunspraglete med to svært uregelmessige, brune tverrbånd og noen små øyeflekker langs ytterkanten.

Utbredelse

Slekten er bare kjent fra Brasil.